ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
51-வது இந்திய சர்வதேச திரைப்பட விழா : தலைசிறந்த திரைப்படக் கலைஞர்களுக்கு புகழஞ்சலி
இந்தியாவை சேர்ந்த 19 திரைப்படக் கலைஞர்களுக்கும், உலகின் பல்வேறு நாடுகளை சேர்ந்த 9 திரைப்படக் கலைஞர்களுக்கும் 51-வது இந்திய சர்வதேச திரைப்பட விழாவில் புகழஞ்சலி செலுத்தப்படும்.
அவர்களுக்கு மரியாதை செலுத்தும் விதமாக அவர்களின் திரைப்படங்கள் இப்பிரிவில் திரையிடப்படும்.
புகழஞ்சலி செலுத்தப்பட உள்ள திரைக்கலைஞர்கள், அவர்களின்
திரைப்படங்களின் பட்டியலுக்கு கீழ்கண்ட இணைப்பைப் பார்க்கவும்:
https://pib.gov.in/PressReleasePage.aspx?PRID=1688496
------
(Visitor Counter : 142
கலாசாரத்துறை அமைச்சகம்
கலாச்சார அமைச்சகம் : நடப்பாண்டு சாதனைகள் 2018
நாட்டின் கலாச்சார பாரம்பரியத்தின் பாதுகாப்பு மற்றும் கலை மற்றும் கலாச்சாரத்தின் அனைத்து வடிவங்களையும் முன்னெடுத்துச் செல்வதைச் சுற்றியே கலாச்சார அமைச்சகத்தின் பணி அமைந்துள்ளது.
2018-ஆம் ஆண்டில், சர்வதேச அரங்கில் இந்திய கலாச்சாரத்தின் செழுமை மற்றும் பாரம்பரியத்தை காட்சிப்படுத்துவது, பல்வேறு நிகழ்ச்சிகள் மற்றும் முயற்சிகளின் மூலமாக அமைச்சகத்தின் பணியை நிறைவேற்றுவது ஆகியவை மேற்கொள்ளப்பட்டன. மகாத்மா காந்தியின் 150-வது பிறந்த நாளை குறிக்கும் ஆண்டு முழுவதுமான கொண்டாட்டங்கள், குருநானக் தேவ்ஜி-யின் 550-வது பிறந்தநாள், ஆஷாத் ஹிந்த் அரசு அமைக்கப்பட்டதன் 75-வது ஆண்டு நிறைவு, திருமதி. விஜய ராஜே சிந்தியாவின் நூற்றாண்டு விழா, புதுதில்லியில் இந்திய அகழ்வாராய்ச்சி அமைப்பின் புதிய கட்டிடமான தாரோகர் பவனின் தொடக்க விழா, சர்வதேச நிபுணர்களின் கவனத்தை ஈர்த்த உத்தரபிரதேசத்தில் உள்ள சனவ்லியில் குறிப்பிடத்தக்க அகழ்வாராய்ச்சி கண்டுபிடிப்புகள் மற்றும் ஒரே இந்தியா, உன்னத இந்தியா நிகழ்ச்சிகள் ஆகியவை இவ்வாண்டுக்கான இந்த அமைச்சகத்தின் நிகழ்வுகள் ஆகும்.
ஜம்மு கஷ்மீர் மாநிலம், இந்தியாவோடு இணைந்து 70 ஆண்டுகள் ஆனதை குறிக்கும் வகையில், புதுதில்லியில் 2018-ஆம் ஆண்டு ஜனவரி மாதம் 11-ஆம் தேதியன்று “இந்தியா @ 70: ஜம்மு & கஷ்மீர் சாகா” என்ற கண்காட்சியை கலாச்சார அமைச்சகத்தின் தனிப்பொறுப்பு வகிக்கும் டாக்டர் மகேஷ் சர்மா தொடங்கி வைத்தார்.
பாதுகாப்பு அமைச்சகம்
கடற்படையின் தயார்நிலையை தலைமை தளபதி ஆய்வு செய்தார்
கடற்படையின் தலைமை தளபதியான அட்மிரல் கரம்பிர் சிங், இந்திய கடற்படையின் தயார் நிலையை 2020 அக்டோபர் 22 அன்று ஆய்வு செய்தார்.
மேற்கு கடற்படை தளத்தின் தலைமை அதிகாரி துணை அட்மிரல் அஜித் குமாருடன் கர்வார் கடற்படை தளத்துக்கு வந்தடைந்த கடற்படையின் தலைமை தளபதி, வீரர்களுடன் உரையாடினார்.
பழுதுபார்த்தல், பராமரிப்பு, உதிரி பாகங்கள் விநியோகம் மற்றும் போர் திறனை மேம்படுத்திக் கொள்ளுதல் குறித்து அவர் விவாதித்தார். சைபர்-பாதுகாப்பு, தீவிரவாத தாக்குதலுக்கு எதிரான பாதுகாப்பு, போர் தளவாடங்கள் மற்றும் இதர விஷயங்கள் குறித்து ஆலோசனை நடத்திய அவர், மிகவும் எச்சரிக்கையாக இருக்குமாறு அனைவரையும் கேட்டுக் கொண்டார்.
பின்னர் அவர், உள்நாட்டிலேயே தயாரிக்கப்பட்ட ஏவுகணைகளை தாக்கி அழிக்கும் 'சென்னையை' பார்வையிட்டார். செயல்பாட்டு தயார்நிலை குறித்து அப்போது அவருக்கு விளக்கப்பட்டது.
வரும் மாதங்களில் அதிக அளவிலான செயல்பாடுகளை கடற்படை மேற்கொள்ளும் என்று கடற்படையின் தலைமை தளபதி அட்மிரல் கரம்பிர் சிங் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666853
---
(Visitor Counter : 166
தகவல் மற்றும் ஒலிபரப்பு அமைச்சகம்
கேன்ஸ் திரைப்படத் திருவிழா மாபெரும் வெற்றி பெற பிரதமர் திரு நரேந்திர மோடி வாழ்த்து
இந்த ஆண்டு கேன்ஸ் திரைப்படத் திருவிழாவில் ‘கௌரவ நாடாக' இந்தியா பங்கேற்கவிருப்பதற்கு பிரதமர் திரு நரேந்திர மோடி தமது மகிழ்ச்சியைத் தெரிவித்துள்ளார். இந்திய சுதந்திரத்தின் 75-வது ஆண்டு, கேன்ஸ் திரைப்படத் திருவிழாவின் 75-வது ஆண்டு மற்றும் இந்தியா பிரான்ஸ் இடையேயான தூதரக உறவின் 75 ஆண்டுகள் என்னும் மிக முக்கிய தருணத்தில் இந்தியாவின் பங்கேற்பு நிகழ்வதாக பிரதமர் தமது செய்தியில் குறிப்பிட்டுள்ளார்.
உலகளவில் மிகப்பெரிய திரைப்படத் தயாரிப்பு நாடாக இந்தியாவை நிலைநிறுத்தி உள்ள பிரதமர், நமது திரைப்படத்துறையின் பன்முகத்தன்மை போற்றத்தக்கது என்றும், வளமான பாரம்பரியமும் பன்முகத்தன்மை வாய்ந்த கலாச்சாரமும் நமது ஆற்றல் சக்திகள் என்றும் கூறினார். இந்தியா வசம் பல்வேறு கதைகள் இருப்பதாகவும், உலகளவில் கருத்து முனையமாக செயல்படும் அபரிமிதமான திறமையை இந்தியா பெற்றுள்ளதாகவும் பிரதமர் மேலும் தெரிவித்தார்.
திரைப்படத்துறையில் எளிதான வர்த்தகத்தை மேம்படுத்தும் இந்தியாவின் உறுதித்தன்மையை மீண்டும் வலியுறுத்திய திரு நரேந்திர மோடி, சர்வதேச திரைப்படத் தயாரிப்பை எளிதாக்குவது முதல் நாடு முழுவதும் படப்பிடிப்பிற்கான அனுமதி வழங்குவதற்கு ஒற்றை சாளர அனுமதி முறையை உறுதி செய்வது வரை உலகத் திரைப்படத் தயாரிப்பாளர்களுக்கு இந்தியா தடையற்ற வாய்ப்புகளை வழங்குகிறது என்று கூறினார்.
சத்யஜித் ரேயின் நூற்றாண்டு பிறந்த நாளை இந்தியா கொண்டாடும் வேளையில், கேன்ஸ் கிளாசிக் பிரிவில் அவரது திரைப்படம் திரையிடப்படுவதற்காக சீரமைக்கப்படுவதற்கு பிரதமர் மகிழ்ச்சி தெரிவித்தார்.
இந்தியாவைச் சேர்ந்த புதிய நிறுவனங்கள் திரைப்பட உலகிற்கு தங்களது ஆற்றலை வெளிப்படுத்தும். இந்திய குழு, இந்திய திரைப்படத்தின் அம்சங்களை வெளிப்படுத்தும் என்றும், சர்வதேச கூட்டுமுயற்சிகள் மற்றும் கற்றல்களை ஊக்குவிக்கும் என்றும் பிரதமர் நம்பிக்கை தெரிவித்தார்.
நிதி அமைச்சகம்
ஆசிய வளர்ச்சி வங்கியுடன் கடன் ஒப்பந்தங்களில் இந்தியா கையெழுத்திட்டது
அசாமில் மின்சார உற்பத்தித் திறனை மேம்படுத்துவதற்காக 231 மில்லியன் அமெரிக்க டாலர் மதிப்பிலான கடன் ஒப்பந்தத்தை ஆசிய வளர்ச்சி வங்கியுடன் இந்தியா 2020 டிசம்பர் 30 அன்று கையெழுத்திட்டது.
இதன் மூலம், வீடுகளுக்கு வழங்கப்படும் மின்சாரத்தின் அளவை அதிகப்படுத்துவதற்காக 120 மெகாவாட் திறனுடைய ஹைட்ரோ எலெக்ட்ரிக் மின்சார ஆலை நிறுவப்படும்.
மத்திய நிதி அமைச்சகத்தின் பொருளாதார விவகாரங்கள் துறையின் கூடுதல் செயலாளர் டாக்டர். சி. எஸ். மொகபத்ரா மற்றும் ஆசிய வளர்ச்சி வங்கியின் இந்தியத் திட்டத்தின் பொறுப்பு அதிகாரி திரு. ஹோ யுன் ஜியோங் ஆகியோர் இந்த ஒப்பந்தத்தில் கையெழுத்திட்டனர்.
ஹிமாச்சலப் பிரதேசத்தில் தோட்டக்கலை விரிவாக்கத்திற்காக 10 மில்லியன் அமெரிக்க டாலர் மதிப்பிலான கடன் ஒப்பந்தத்தை ஆசிய வளர்ச்சி வங்கியுடன் 2020 டிசம்பர் 30 அன்று இந்தியா கையெழுத்திட்டது.
இதன் மூலம், ஹிமாச்சலப் பிரதேசத்தில் உள்ள விவசாயக் குடும்பங்களின் வருவாயை தோட்டக்கலை விரிவாக்க நடவடிக்கைகளின் மூலம் அதிகரிக்கத் தேவையான நடவடிக்கைகள் எடுக்கப்படும்.
மத்திய நிதி அமைச்சகத்தின் பொருளாதார விவகாரங்கள் துறையின் கூடுதல் செயலாளர் டாக்டர். சி. எஸ். மொகபத்ரா மற்றும் ஆசிய வளர்ச்சி வங்கியின் இந்தியத் திட்டத்தின் பொறுப்பு அதிகாரி திரு. ஹோ யுன் ஜியோங் ஆகியோர் இந்த ஒப்பந்தத்தில் கையெழுத்திட்டனர்.
மேலும் விவரங்களுக்கு இந்த ஆங்கிலச் செய்திக் குறிப்புகளைக் காணவும் https://pib.gov.in/PressReleasePage.aspx?PRID=1685404
-----
(Visitor Counter : 105
அறிவியல் மற்றும் தொழில்நுட்பத்துறை
5 ஜி கட்டமைப்புகள் மீதான தாக்குதல்களைத் தடுப்பதற்கான மென்பொருள் தீர்வு
உள்நாட்டிலேயே தயாரிக்கப்பட்ட மென்பொருள் தொழில்நுட்ப தீர்வால் இப்போது 5ஜி கட்டமைப்புகள் பாதிப்பு தாக்குதல்களை முன்கூட்டியே கண்டறிந்து தடுக்க முடியும். இதன் மூலம் கட்டமைப்பு செயலிழப்பு நேரத்தைக் குறைக்கலாம். எதிர்காலத்தில் 5 ஜி கட்டமைப்புகள் இன்றியமையாததாக இருக்கும் என்பதால் இது நாடு தழுவிய தகவல் தொடர்பை எளிதாக்க உதவும்.
தொழில்நுட்பத்தை எளிதாக, சோதிக்க உதவும் பல சமீபத்திய தொழில்நுட்பங்களை ஒருங்கிணைப்பதன் மூலம் 5ஜி தொழில்நுட்பத்தில் தொண்ணூறு சதவீதம் மென்பொருளில் செயல்படுத்தப்பட்டது. ஆனால் இந்த செயல்பாட்டில் தாக்குதல் மேற்பரப்பு பல மடங்கு அதிகரிக்கப்படுகிறது மற்றும் நேரடியாக நிர்வகிக்க முடியாது. முழு சோதனை செயல்முறையையும் தொடர்ச்சியான கண்காணிப்பையும் தானியக்கமாக்குவது மட்டுமே ஒரே நிலையான தீர்வாகும்.
தற்போது பெரும்பாலான பாதிப்புகள் தாக்குதலுக்குப் பிறகு அடையாளம் காணப்படுகின்றன, இதனால் கட்டமைப்புக்கு சேதம் ஏற்படுவதுடன் மீட்பு செலவும் அதிகரிக்கிறது.
ஐ.ஐ.டி மெட்ராஸில் உள்ள ஐ.ஐ.டி.எம் பிரவர்தக் டெக்னாலஜிஸ் அறக்கட்டளை, சென்சார்கள், நெட்வொர்க்கிங், ஆக்சுவேட்டர்கள் மற்றும் கட்டுப்பாட்டு அமைப்புகளுக்கான தொழில்நுட்ப கண்டுபிடிப்பு மையம் , அறிவியல் மற்றும் தொழில்நுட்பத் துறையின்  ஆதரவுடன், அதன் தொழில் காப்பாக புத்தொழிலுடன் இணைந்து, 5ஜி கட்டமைப்பு செயல்பாடுகள் மற்றும் ரேடியோ அக்சஸ் நெட்வொர்க்  மென்பொருளுக்கான உள்நாட்டு பாதுகாப்பு சோதனை தீர்வை உருவாக்கி வருகிறது.
பாதுகாப்பு அமைச்சகம்
தமிழகம் மற்றும் உத்தரப் பிரதேசத்தில் பாதுகாப்புத் தொழில் வழித்தடங்களை அமைப்பது, அதன் தேவைகளைப் பூர்த்தி செய்வதில் அரசாங்கத்தின் அசைக்க முடியாத உறுதிப்பாட்டை பிரதிபலிக்கும் - பாதுகாப்பு அமைச்சர் திரு. ராஜ்நாத் சிங்
உத்தரப் பிரதேசத்தின் பாதுகாப்புத் தொழில் வழித்தடத்தில் முதலீட்டை அதிகரிக்க பாதுகாப்பு அமைச்சர் திரு ராஜ்நாத் சிங், உ.பி முதல்வர் லக்னோவில் ஆலோசனை நடத்தினர், தமிழகம் குறித்து அமைச்சர் உறுதி
உத்தரப் பிரதேசத்தின் பாதுகாப்புத் தொழில் வழித்தடத்தில் முதலீட்டை அதிகரிப்பது குறித்து பாதுகாப்பு அமைச்சர் திரு ராஜ்நாத் சிங், உத்தரப் பிரதேச முதல்வர் திரு யோகி ஆதித்யநாத் ஆகியோர் லக்னோவில் உள்ள முதல்வர் இல்லத்தில் நவம்பர் 12, 2021 அன்று ஆலோசனை நடத்தினர்.
கூட்டத்தில் கலந்து கொண்ட தனியார் பாதுகாப்புத் தொழில்துறை பிரதிநிதிகளின் கருத்துகளை பாதுகாப்பு அமைச்சர் கேட்டறிந்தார். முதலீடுகளின் முன்னேற்றம் குறித்து அவர்களுக்கு விளக்கப்பட்டது.
தொழில்துறை பிரதிநிதிகள் பெருமளவில் கலந்து கொண்டதைப் பாராட்டிய திரு ராஜ்நாத் சிங், பிரதமர் திரு நரேந்திர மோடியின் லட்சியமான ‘தற்சார்பு இந்தியாவை’ அடைய உதவும் வலுவான பாதுகாப்பு உற்பத்திச் சூழலியல் உத்தரப் பிரதேசத்தில் விரைவில் உருவாக்கப்படும் என்று நம்பிக்கை தெரிவித்தார்.
“எங்கள் தொழில்களின் தேவைகள், அபாயங்கள் மற்றும் பலம் ஆகியவற்றை நாங்கள் புரிந்துகொள்கிறோம். விரைவில் நம் நாட்டை தன்னிறைவாக மாற்றும் திறன் நமது தொழில்களுக்கு உள்ளது. இதை நான் பல்வேறு தளங்களில் வலியுறுத்தி வருகிறேன்” என்று அவர் கூறினார்.
உத்தரப் பிரதேசம் மற்றும் தமிழ்நாட்டில் பாதுகாப்பு தொழில் வழித்தடங்களை அமைப்பது, பாதுகாப்புத் தொழில்களின் தேவைகளைப் பூர்த்தி செய்வதில் அரசாங்கத்தின் அசைக்க முடியாத உறுதிப்பாட்டை பிரதிபலிக்கும் பல படிகளில் ஒன்றாகும் என்று அவர் விவரித்தார்.
2000 மற்றும் 2014-க்கு இடையில் வழங்கப்பட்ட 200 உரிமங்களுடன் ஒப்பிடுகையில், 2014 முதல் இன்றுவரை 350 உரிமங்கள் தனியார் தொழிற்சாலைகளுக்கு வழங்கப்பட்டுள்ளன என்று பாதுகாப்பு அமைச்சர் மேலும் கூறினார்.
பாதுகாப்புத் துறையை மேம்படுத்துவதற்கான சீர்திருத்தங்களைக் கொண்டுவருவதற்கான அனைத்துப் பரிந்துரைகளையும் பாதுகாப்பு அமைச்சகம் பரிசீலித்து செயல்படும் என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1771216
மத்திய அமைச்சரவை
வேளாண் மற்றும் அதைச் சார்ந்த தொழில்துறைகளில் இந்தியா மற்றும் உஸ்பெகிஸ்தான் இடையே கூட்டு ஒத்துழைப்புக்கான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் தில்லியில் இன்று நடைபெற்ற மத்திய அமைச்சரவைக் கூட்டத்தில் வேளாண் மற்றும் அதனைச் சார்ந்த துறைகளில் இந்தியா மற்றும் உஸ்பெகிஸ்தான் இடையே கூட்டு ஒத்துழைப்புக்கான ஒப்பந்தத்தில் கையெழுத்திடுவதற்கு ஒப்புதல் அளித்தது.
இந்தியா மற்றும் உஸ்பெகிஸ்தான் இடையே கூட்டு ஒத்துழைப்புக்கான ஒப்பந்தம் குறித்த முக்கிய அம்சங்கள் வருமாறு:
i. சட்டங்கள், தரநிர்ணயம், உற்பத்தி மாதிரிகள், பரஸ்பர விருப்பங்கள்.
ii. உஸ்பெகிஸ்தானில் இருநாடுகள் கூட்டாக வேளாண் முனையங்களை ஏற்படுத்துவது.
iii. பயிர் உற்பத்தி மற்றும் பன்முகத்தன்மை குறித்த அனுபவங்களை பரிமாறிக் கொள்வது.
iv. நவீன தொழில்நுட்ப ரீதியிலான விதை உற்பத்தி தொடர்பான அனுபவங்களை பகிர்ந்து கொள்வது;
v. வேளாண் மற்றும் அதைச் சார்ந்த துறைகளிலும் நீர்ப்பாசனத்திலும் தண்ணீரின் ஆற்றலை தொழில்நுட்பத்தின் மூலம் உயர்த்தி பயன்படுத்துவது
vi. மரபு, உயிரி தொழில்நுட்பம், பயிர் பாதுகாப்பு, மண்வளம் சேமிப்பு, எந்திரமயம், நீர்வளம் உள்ளிட்டவற்றில் கூட்டாக அறிவியல் ஆய்வை மேற்கொள்வது.
vii. தனிமைப்படுத்தப்பட்ட செடிகள் பற்றிய துறையில், வளர்ச்சி மற்றும் விரிவாக்கத்திற்கான ஒத்துழைப்பு.
viii. கால்நடைப் பாதுகாப்பு, கால்நடைக்கான சுகாதார வசதி, கோழிப்பண்ணை உள்ளிட்ட துறைகளில் அனுபவத்தை பகிர்ந்து கொள்வது.
ix. விவசாயம் மற்றும் உணவுத் தொழில் ஆகியவற்றுக்கான ஆராய்ச்சி நிலையங்களுக்கு இடையே அறிவியல் மற்றும் நடைமுறைக்கான செயல்பாடுகள் பற்றிய தகவல்களை பகிர்ந்து கொள்வது .
x. விவசாயம் மற்றும் உணவு வர்த்தகத்தில் ஒத்துழைப்பு.
xi. உணவுப்பதப்படுத்தும் தொழில்களை கூட்டாக தொடங்குவது பற்றி ஆய்வு.
xii. இருநாடுகளுக்கும் இடையே பரஸ்பரம் ஒப்புக்கொண்டுள்ள துறைகள் குறித்து ஒத்துழைப்பு.
இருநாடுகளின் பிரதிநிதிகள் இடம் பெறும் வகையில் கூட்டுப்பணிக்குழு ஒன்றை அமைக்க இந்த ஒப்பந்தம் வகை செய்கிறது. ஒத்துழைப்புக்கான திட்டங்களை வகுப்பது, பிரச்சினைகளுக்கு தீர்வு காண்பது, நிறைவேற்றப்பட்ட பணிகளை கண்காணிப்பது, ஆகியவற்றை கூட்டுப்பணிக்குழு மேற்கொள்ளும். கூட்டுப்பணிக்குழுவின் கூட்டங்கள் இரண்டு ஆண்டுகளுக்கு ஒரு முறை இந்தியாவிலும், உஸ்பெகிஸ்தானிலும் மாறி மாறி நடைபெறும். ஒப்பந்தம் கையெழுத்தான தேதியிலிருந்து ஐந்தாண்டுகளுக்கு இந்த ஒப்பந்தம் அமலில் இருக்கும். அதன் பிறகு தானகவே மேலும் ஐந்தாண்டுகளுக்கு நீட்டிக்கப்படும். இந்தியா அல்லது உஸ்பெகிஸ்தானிடமிருந்து அறிவிப்பு வந்த நாளிலிருந்து ஆறு மாதத்திற்கு பிறகு இந்த ஒப்பந்தம் காலவதியாகிவிடும்.
குடியரசுத் தலைவர் செயலகம்
குடியரசுத் தலைவர் நவம்பர் 24 முதல் 25 வரை உத்தரப் பிரதேசத்துக்கு  பயணம் மேற்கொள்கிறார்
குடியரசுத் தலைவர் திரு ராம் நாத் கோவிந்த் நவம்பர் 24 முதல் 25 வரை உத்தரப் பிரதேசத்துக்கு  பயணம் மேற்கொள்கிறார்.
நவம்பர் 24 ஆம் தேதி குடியரசுத் தலைவர், சௌத்ரி ஹா்மோகன் சிங் யாதவின் பிறந்த தின நூற்றாண்டு விழா கொண்டாட்டத்தில் கலந்து கொண்டு உரையாற்றுகிறார்.
நவம்பர் 25 ஆம் தேதி, ஹர்கோர்ட் பட்லர் தொழில்நுட்ப பல்கலைக்கழகத்தின் நூற்றாண்டு விழா கொண்டாட்டத்தில் குடியரசுத் தலைவர் பங்கேற்று உரையாற்றுவார்.
இளைஞர் நலன் மற்றும் விளையாட்டு அமைச்சகம்
ஃபிட் இந்தியா 2022 விநாடி வினா போட்டியின் மாநில அளவிலான சுற்றுகள் ஃபிட் இந்தியா இயக்கத்தின் வலைதளப் பக்கங்களில் ஒளிபரப்பு செய்யப்பட உள்ளன
ஃபிட் இந்தியா 2022 விநாடி வினா போட்டியின் மாநில அளவிலான சுற்றுகள், ஃபிட் இந்தியா இயக்கத்தின் சமூக வலைதளப் பக்கங்களில் ஒளிபரப்பு செய்யப்பட உள்ளன. ஜூன் 10-ம் தேதி முதல் 2-வது ஃபிட் இந்தியா விநாடி வினா போட்டிகள் அதிகாரப்பூர்வ யூடியூப் மற்றும் முகநூல் பக்கங்களில் ஒளிபரப்பப்பட உள்ளன. மொத்தம் 84 பகுதிகள் ஃபிட் இந்தியா இயக்கத்தின் சமூக வலைதளப் பக்கங்களில் ஒளிபரப்பப்படும்.
36 மாநிலங்கள் மற்றும் யூனியன் பிரதேசங்களைச் சேர்ந்த 348 அணிகள் இதில் பங்கேற்றுள்ளன. 2023 மே மற்றும் ஜூன் மாதங்களில் 120 சுற்றுப் போட்டிகள் நடைபெறுகின்றன. 36 மாநிலங்கள் மற்றும் யூனியன் பிரதேச அளவில் நடைபெறும் இறுதிப் போட்டி தூர்தர்ஷனிலும் ஒளிபரப்பு செய்யப்படும்.
பள்ளிகளுக்கு இடையிலான 2-வது ஃபிட் இந்தியா மற்றும் விளையாட்டு தொடர்பான விநாடி வினா போட்டிகளைக் 2022, ஆகஸ்ட் 29-ம் தேதி மத்திய விளையாட்டுத்துறை அமைச்சர் திரு அனுராக் தாக்கூர் தொடங்கிவைத்தார். நாட்டில் உள்ள 702 மாவட்டங்களில் 16,702 பள்ளிகளைச் சேர்ந்த 61,981 மாணவ மாணவிகள் பங்கேற்றனர். தொடக்க சுற்றுகளுக்குப் பின்னர் 348 பள்ளிகளைச் சேர்ந்த 418 மாணவர்கள் மாநில மற்றும் யூனியன் பிரதேச அளவிலான சுற்றுக்குத் தேர்வு செய்யப்பட்டுள்ளனர். இதில் 39 சதவீதம் பேர் மாணவிகள் என்பது குறிப்பிடத்தக்கது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1930546
கப்பல் போக்குவரத்து அமைச்சகம்
இந்தியாவில் நதிப்பயண சுற்றுலா சிறக்க உலகின் மிக நீளமான நதிக் கப்பல் 'கங்கா விலாஸ்' வழி வகுக்கும் : திரு சர்பானந்தா சோனோவால்
வாரணாசியில் பிரதமர் திரு நரேந்திர மோடியால் வரும் 13ந்தேதி தொடங்கிவைக்கப்படவுள்ள எம்வி கங்கா விலாஸ் என்னும் உலகின் மிக நீளமான நதிக் கப்பல், இந்தியாவின் நதிக் கப்பல் சுற்றுலாவின் புதிய யுகத்துக்கு வழிவகுக்கும் என்று மத்திய துறைமுகங்கள், கப்பல் மற்றும் நீர்வழிப் போக்குவரத்து மற்றும் ஆயுஷ் துறை அமைச்சர் திரு சர்பானந்தா சோனோவால் கூறியுள்ளார். இந்தியா மற்றும் பங்களாதேஷில் உள்ள 5 மாநிலங்களில் உள்ள 27 நதிகளில் 3,200 கிலோமீட்டருக்கும் அதிகமான தூரத்தை இந்த சொகுசு கப்பல் பயணிக்கும். இந்த சேவை தொடங்கப்படுவதன் மூலம் நதி பயணத்தின் பயன்படுத்தப்படாத இடங்களுக்கு வழி பிறக்கும் என்று திரு சோனோவால் கூறினார்.
பிரதமர் நரேந்திர மோடியின் ஆற்றல்மிக்க தலைமையின் கீழ், நமது வளமான நதி அமைப்பு வழங்கும் அபரிமிதமான செல்வத்தை ஆராய்ந்து வருகிறோம். சரக்கு போக்குவரத்து மற்றும் பயணிகள் சுற்றுலாவை மேம்படுத்துவதற்கான முயற்சிகள் ஊக்கமளிக்கும் முடிவுகளுடன் பலனைத் தந்துள்ளதால், உள்நாட்டு நீர்வழிகள் வழியாக நிலையான வளர்ச்சிக்கான இந்த பாதை மிகப்பெரிய ஊக்கத்தைப் பெற்றுள்ளது. எம்வி கங்கா விலாஸ் பயணமானது, நாட்டின் மிகப்பெரிய சுற்றுலாவைத் திறப்பதற்கான ஒரு படியாகும். இந்தியாவின் பல்லுயிர் பெருக்கம், ஆன்மீகம், கல்வி, நல்வாழ்வு, கலாச்சாரம் மற்றும் செழுமை ஆகியவற்றை சுற்றுலாப் பயணிகள் அனுபவிக்க முடியும் என்பதால், நமது வளமான பாரம்பரியம் உலக அரங்கில் மேலும் உயரும். காசியில் இருந்து சாரநாத் வரை, மஜூலியில் இருந்து மயோங் வரை, சுந்தர்பன்ஸ் முதல் காசிரங்கா வரை, இந்த பயணமானது வாழ்நாள் முழுவதும் ஒரு அனுபவத்தை அளிக்கும். பிரதமர் மோடியின் வழிகாட்டுதலின் கீழ், இந்த அற்புதமான முயற்சி, இந்தியாவில் நதிக் கப்பல் சுற்றுலாவில் ஒரு புதிய சகாப்தத்தின் தொடக்கமாகவும், கொள்கை மற்றும் நடைமுறையின் மூலமாகவும் கிழக்குப் பகுதியைச் செயல்படுத்துவதற்கான நமது அரசின் உறுதிப்பாட்டை வலுப்படுத்துவதாகவும் இருக்கும் என நான் நம்புகிறேன் என்று அவர் கூறினார்.
எம்வி கங்கா விலாஸ் கப்பல், நாட்டின் சிறந்தவற்றை உலகுக்குக் காண்பிக்கும் வகையில் வடிவமைக்கப்பட்டுள்ளது. உலக பாரம்பரிய இடங்கள், தேசிய பூங்காக்கள், நதி தொடர்ச்சி மலைகள் மற்றும் பீகாரில் உள்ள பாட்னா, ஜார்கண்டில் உள்ள சாஹிப்கஞ்ச், மேற்கு வங்காளத்தின் கொல்கத்தா, வங்காளதேசத்தின் டாக்கா மற்றும் அஸ்ஸாமின் குவாஹாட்டி போன்ற முக்கிய நகரங்கள் உட்பட 50 சுற்றுலா தலங்களுக்கு 51 நாட்கள் பயண திட்டமிடப்பட்டுள்ளது. எம்வி கங்கா விலாஸ் கப்பல் 62 மீட்டர் நீளம், 12 மீட்டர் அகலம் கொண்டதாகும். இது மூன்று தளங்கள், 36 சுற்றுலாப் பயணிகள் தங்கும் திறன் கொண்ட 18 அறைகளைக் கொண்டுள்ளது, சுற்றுலாப் பயணிகளுக்கு மறக்கமுடியாத மற்றும் ஆடம்பரமான அனுபவத்தை வழங்குவதற்கான அனைத்து வசதிகளும் உள்ளன. மாசு இல்லாத வழிமுறைகள் மற்றும் சத்தத்தைக் கட்டுப்படுத்தும் தொழில்நுட்பங்களைக் கொண்டுள்ளது. கங்கா விலாஸின் முதல் பயணமானது சுவிட்சர்லாந்தில் இருந்து வந்த 32 சுற்றுலாப் பயணிகளுடன் வாரணாசியிலிருந்து திப்ருகர் வரை மேற்கொள்ளப்படும். கங்கா விலாஸ் கப்பல் திப்ருகருக்கு வரும் என எதிர்பார்க்கப்படும் நாள் மார்ச் 1 ஆகும்.
பாதுகாப்பு அமைச்சகம்
ராணுவத் தளபதி ஜெனரல் நரவானே கொரியாவிற்கு 3 நாள் சுற்றுப் பயணத்தை மேற்கொண்டுள்ளார்
ராணுவ தளபதி ஜெனரல் எம்.எம். நரவானே , கொரியாவிற்கு தனது 3 நாள் சுற்றுப் பயணத்தை மேற்கொண்டு இருக்கிறார். 28 முதல் 30-ஆம் தேதி வரையிலான இந்த பயணத்தின்போது கொரியாவின் உயர் ராணுவ அதிகாரிகள் மற்றும் தலைவர்களை அவர் சந்தித்துப் பேசுவார்.
சியோலில் உள்ள போர் நினைவுச் சின்னம் மற்றும் தேசிய கல்லறையில் மலர் வளையம் வைத்து ஜெனரல் நரவானே மரியாதை செலுத்துவார். கொரியா நாட்டின் பாதுகாப்பு அமைச்சர், ராணுவத் தலைவர், பாதுகாப்புப் படைகளின் கூடடுத் தலைமையகத்தின் தலைவர் மற்றும் பாதுகாப்பு தளவாடங்கள் கொள்முதல் நிர்வாக அமைச்சர் உள்ளிட்டோருடன் பாதுகாப்புத் துறையில் இரு நாடுகளின் உறவை மேம்படுத்தும் வகையில் அவர் ஆலோசனை நடத்துவார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1684042
நிலக்கரி அமைச்சகம்
தற்போது நடைபெற்று வரும் பொதுத்துறை நிறுவனங்களின் தூய்மை இயக்கத்தின் கீழ் நிலக்கரி அமைச்சகம் 10,266 மெட்ரிக் டன் குப்பைகளை அப்புறப்படுத்தியுள்ளது- 2023 ஜனவரி முதல் ஆகஸ்ட் வரை ரூ.70 கோடி வருவாயை ஈட்டியுள்ளது
நிலக்கரி அமைச்சகத்தின் கீழ் உள்ள பொதுத்துறை நிறுவனங்கள் தூய்மை இயக்கத்தின் ஒரு பகுதியாக தூய்மை மற்றும் நிலையான நடைமுறைகள் தொடர்பான பணிகளை மேற்கொண்டு வருகின்றன.
2022 அக்டோபரில் நடைபெற்ற சிறப்புத் தூய்மை இயக்கத்தின்போது இந்த அமைச்சகம், 3,023,788 சதுர அடி பரப்பளவை தூய்மைப்படுத்தி, 5,409.5 மெட்ரிக் டன் குப்பைகளை அப்புறப்படுத்தி, 48.5 கோடி ரூபாய் வருவாயை ஈட்டியது.
பின்தொடர்தல் நடவடிக்கை :
தற்போது நடைபெற்று வரும் தூய்மை இயக்க முன்முயற்சிகளில், 2023 ஜனவரி முதல் ஆகஸ்ட் வரையிலான காலகட்டத்தில் நிலக்கரி அமைச்சகம் மற்றும் பொதுத்துறை நிறுவனங்களின் சாதனைகள் பின்வருமாறு:
· 6,929,401 சதுர அடி இடத்தை சுத்தம் செய்து, 10,266 மெட்ரிக் டன் குப்பைகளை அப்புறப்படுத்தி, 70 கோடி ரூபாய் வருவாய் ஈட்டப்பட்டுள்ளது.
· ஒரு முறை பயன்படுத்தக்கூடிய பிளாஸ்டிக்  பயன்பாட்டைத் தடுப்பதற்கான விழிப்புணர்வை உருவாக்குதல் மற்றும் சுற்றுச்சூழலுக்கு உகந்த சணல்,துணிப் பைகளை விநியோகித்தல் போன்ற நடவடிக்கைகளை மேற்கொண்டுள்ளது.
· அமைச்சகத்தின் அனைத்து பிரிவுகளிலும் "தூய்மை இயக்கம் 2023" என்ற முத்திரையுடன் சிறிய மரக்கன்றுகளை வைப்பதன் மூலம் சுற்றுச்சூழலை மேம்படுத்தும் பணி நடைபெறுகிறது.
தற்போதைய முன்முயற்சிகள் தூய்மை, நிலைத்தன்மை மற்றும் பொறுப்பான கழிவு மேலாண்மை தொடர்பான பணிகளில் நிலக்கரி அமைச்சகத்தின் உறுதிப்பாட்டை பிரதிபலிக்கின்றன.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.27 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.27 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.69 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816927
நிதி அமைச்சகம்
நிதி அமைச்சர் திருமதி நிர்மலா சீதாராமன் மற்றும் பூடான் நிதி அமைச்சர் திரு லியோன்போ நாம்கே இணைந்து பிம்-யூபிஐ-யை பூடானில் அறிமுகப்படுத்தினர்
மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் மற்றும் பூடான் நிதி அமைச்சர் திரு லியோன்போ நாம்கே ஷெரிங்க் ஆகியோர் இணைந்து பிம்-யூபிஐ-யை பூடானில் இன்று பிற்பகல் காணொலி நிகழ்ச்சி ஒன்றின் மூலம் அறிமுகப்படுத்தினர்.
நிதி இணை அமைச்சர் டாக்டர் பகவத் கிஷன்ராவ் காரட், பூடான் அரசு நிதி ஆணைய ஆளுநர் திரு தாஷோ பெஞ்ஜோர், நிதி சேவைகள் துறை செயலாளர் திரு தெபசிஷ் பாண்டா, பூடானுக்கான இந்திய தூதர் திருமிகு ருச்சிரா காம்போஜ், இந்தியாவுக்கான பூடான் தூதர் ஜெனரல் வி நாம்க்வேல் மற்றும் என்பிசிஐ நிர்வாக இயக்குநர் மற்றும் தலைமை செயல் அதிகாரி திரு திலிப் ஆஸ்பே ஆகியோர் இந்நிகழ்ச்சியில் பங்கேற்றனர்.
இந்தியாவின் அண்டை நாடுகளுக்கு முன்னுரிமை கொள்கையின் அடிப்படையில் பூடானில் சேவைகள் தொடங்கப்பட்டுள்ளதாகவும், தனது சாதனையை மதிப்புமிக்க அண்டை நாட்டுடன் பகிர்ந்து கொள்வதற்கு இந்தியா பெருமைப்படுவதாகவும் திருமதி நிர்மலா சீதாராமன் தெரிவித்தார்.
கொவிட்-19 பெருந்தொற்றின் போது டிஜிட்டல் பரிவர்த்தனைகளுக்கு பிம் யூபிஐ பெரிதும் பயன்பட்டதாகவும், 100 மில்லியனுக்கும் அதிகமான யூபிஐ குறியீடுகள் கடந்த 5 வருடங்களில் உருவாக்கப்பட்டுள்ளதாகவும் நிதி அமைச்சர் கூறினார். ரூ 41 லட்சம் கோடி மதிப்புடைய 22 பில்லியன் பரிவர்த்தனைகளை 2020-21-ம் ஆண்டு பிம் யூபிஐ செயல்படுத்தியுள்ளது.
பிம்-யூபிஐ-யை சேவைகளை பூடானில் தொடங்கியதற்காக இந்திய அரசுக்கு பாராட்டும், நன்றியும் தெரிவித்த பூடான் நிதி அமைச்சர் திரு லியோன்போ நாம்கே ஷெரிங்க், இரு நாடுகளுக்கு இடையேயான உறவு ஒவ்வொரு நாளும் வலுவடைந்து வருவதாக தெரிவித்தார்.
2019-ம் ஆண்டு பூடானுக்கு அரசு முறை பயணமாக மாண்புமிகு இந்திய பிரதமர் சென்றிருந்த போது இரு நாடுகளும் மேற்கொண்ட உறுதியை இன்றைய அறிமுகம் நிறைவு செய்துள்ளது. அந்த பயணத்தை தொடர்ந்து, இரு நாடுகளிலும் ரூபே அட்டைகளை ஏற்றுக்கொள்ளும் திட்டத்தை இந்தியா மற்றும் பூடான் ஏற்கனவே தொடங்கியுள்ளன.
பிம்-யூபிஐ இன்று பூடானில் அறிமுகப்படுத்தப்பட்டதன் மூலம், இரு நாடுகளின் கட்டண உள்கட்டமைப்பு இரண்டற கலந்து, இந்தியாவில் இருந்து பூடானுக்கு செல்லும் அதிக எண்ணிக்கையிலான சுற்றுலா பயணிகள் மற்றும் வணிகர்களுக்கு பலனளிக்கும்.
நமது உடனடி அண்டை நாடுகளில் பிம் செயலி மற்றும் யுபிஐ தரநிலைகளை ஏற்றுக்கொண்டுள்ள முதல் நாடாக பூடான் திகழ்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735075
பிரதமர் அலுவலகம்
எகிப்து நாட்டில் நடத்தப்பட்ட தாக்குதலுக்கு பிரதமர் மோடி கண்டனம்
எகிப்து நாட்டில் நடத்தப்பட்ட தாக்குதலுக்கு பிரதமர் திரு. நரேந்திர மோடி கண்டனம் தெரிவித்துள்ளார்.
“எகிப்து நாட்டில் நடத்தப்பட்ட தாக்குதல் பெரும் மனவருத்தத்தை அளிக்கிறது. இந்த தாக்குதலை நாங்கள் வன்மையாக கண்டிக்கிறோம். இந்த தாக்குதலில் உயிர் இழந்தவர்கள் குடும்பத்தினருக்கு எனது ஆழ்ந்த அனுதாபங்கள். காயமடைந்தவர்கள் விரைவில் குணமடைய பிரார்த்தனை செய்கிறேன்” என்று பிரதமர் குறிப்பிட்டுள்ளார்
பாதுகாப்பு அமைச்சகம்
800 சைனிக் பள்ளி ஆசிரியர்களுக்கு பயிற்சி அளிக்க காந்தி நகர் ஐஐடிஇ,-வுடன் பாதுகாப்பு அமைச்சகம் புரிந்துணர்வு ஒப்பந்தம் கையெழுத்து
சைனிக் பள்ளி ஆசிரியர்களுக்கு பயிற்சி அளிப்பதற்காக காந்தி நகர் இந்திய ஆசிரியர் கல்வி நிறுவனமான -ஐஐடிஇ-உடன் பாதுகாப்பு அமைச்சகம் புரிந்துணர்வு ஒப்பந்தம் ஒன்றை செய்து கொண்டுள்ளது.
புதுதில்லியில் இந்த ஒப்பந்தத்தில் இன்று  பாதுகாப்பு அமைச்சகத்தின் சார்பில் திரு ராஜேஷ் மிட்டல், ஐஐடிஇ-யின் பதிவாளர் டாக்டர் ஹிமான்சு படேல் ஆகியோர் பாதுகாப்புத்துறை செயலர் டாக்டர் அஜய் குமார், ஐஐடிஇ, துணைவேந்தர் டாக்டர் ஹர்ஷத் படேல் ஆகியோர் முன்னிலையில், கையெழுத்திட்டனர்.
2022 ஜனவரி மாதம் முதல் செயல்பாட்டுக்கு வரும் இந்த புரிந்துணர்வு ஒப்பந்தம் 5 ஆண்டுகாலத்திற்கு அமலில் இருக்கும். இந்த ஒப்பந்தத்தின் கீழ் அனைத்து சைனிக் பள்ளிகளைச் சேர்ந்த 800-க்கும் மேற்பட்ட ஆசிரியர்களுக்கு குருதிக்சா, பிரதிபத்தா ஆகிய பாடத்திட்டங்கள் மூலம் பயிற்சி அளிக்கப்படும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1780103
-----
(Visitor Counter : 95
குடியரசுத் தலைவர் செயலகம்
முன்னாள் குடியரசுத் தலைவர் வெங்கடராமன் பிறந்த தினத்தை முன்னிட்டு குடியரசுத் தலைவர் ராம் நாத் கோவிந்த் அவருக்கு மரியாதை செலுத்தினார்
முன்னாள் குடியரசுத் தலைவர் திரு. ஆர். வெங்கடராமன் பிறந்த தினத்தை முன்னிட்டு, அவருக்கு குடியரசுத் தலைவர் திரு. ராம் நாத் கோவிந்த் இன்று குடியரசுத் தலைவர் மாளிகையில் மரியாதை செலுத்தினார்.
குடியரசுத் தலைவர், திரு. வெங்கடராமனின் குடும்ப உறுப்பினர்கள், மற்றும் குடியரசுத் தலைவர் மாளிகையில் பணியாற்றும் அலுவலர்கள், பணியாளர்களும் திரு. வெங்கடராமனின் உருவப்படத்திற்கு மலர்தூவி மரியாதை செலுத்தினர்.